b'\n_START_ARTICLE_\nTai Tsun Wu\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je elektrotehniko na Univerzi Minnesote (University of Minnesota) in leta 1953 sodeloval na Putnamovem tekmovanju (William Lowell Putnam Mathematical Competition). Magistriral in doktoriral je leta 1954 in 1956 iz uporabne fizike na Univerzi Harvard. V dizertaciji se je pod mentorstvom Ronolda Wyetha Percivala Kinga ukvarjal s konceptom impedance in visokofrekven\xc4\x8dnim sipanjem._NEWLINE_Na Harvardu je nadaljeval pot kot mlaj\xc5\xa1i \xc4\x8dlan (junior fellow) (1956\xe2\x80\x9359), leta 1959 postal \xc4\x8dlan fakultete za uporabno fiziko. Trenutno je profesor Gordona McKaya uporabne fizike in profesor fizike. Leta 1966 je bil tudi gostujo\xc4\x8di profesor na Univerzi Rockefeller, leta 1971 v raziskovalnem sredi\xc5\xa1\xc4\x8du fizike delcev DESY v Hamburgu in leta 1977 v CERN v \xc5\xbdenevi in na Univerzi v Utrechtu._NEWLINE_Raziskoval je statisti\xc4\x8dno mehaniko v Bose-Einsteinovi kondenzaciji v zunanjem potencialu, klasi\xc4\x8dno teorijo elektromagnetizma (1960). S Hungom Chengom je uporabil kvantno teorijo polja za napoved neomejenega pove\xc4\x8devanja skupnega sipanja skozi preseke pri zelo visokih energijah, kar so eksperimentalno potrdili v CERN in trkalniku Tevatron. Raziskoval je produkcijske procese za LHC, \xc5\xa1e posebej napoved produkcijskega preseka Higgsovega delca z nizkim momentom skupaj z dvema naprednima curkoma. S Chen-Ningom Yangom je raziskoval kr\xc5\xa1itev simetrije CP in globalizacijo umeritvene teorije. Raziskoval je kvantno informacijsko procesiranje na podlagi Schr\xc3\xb6dingerjeve ena\xc4\x8dbe brez prostorskih razse\xc5\xbenosti pri modeliranju in uporabi kvantnih pomnilnikov.'